
Dunaszekcső Községi Önkormányzat Képviselő-testülete
Bár Községi Önkormányzat Képviselő-testülete
Jegyzőkönyv

Készült a Bár Községi Önkormányzat Képviselő-testülete és a Dunaszekcső Községi Önkormányzat Képviselő-testülete 2008.február 14-én megtartott együttes üléséről.

Jelen vannak:

	Dunaszekcső:
	Faller János
	polgármester

	
	Bíró Zsolt

Bokor Zoltánné
	

	
	Kulutácz Zoltán
	

	
	Metz Judit
	

	
	Prucs András
Sándor József
	

	
	Szabó Gergely
	képviselők


        Igazoltan távol: Prucs András, Tóth András

	Bár:
	Reményiné Dr.Németh Csilla 
	polgármester

	
	Kapitány Sándor
	alpolgármester

	
	Horváth János
	

	
	Müllerlei Imre
	

	
	Pancza Csabáné
	képviselők


       Igazoltan távol: Kult Ferenc, Arányiné Berlinger Anna, Erős Istvánné

          Pest Éva körjegyző,  Kolozsi Edit pénzügyi munkatársak

Faller János polgármester köszönti a megjelenteket, és megállapítja, hogy az ülés határozatképes, mert a megválasztott 10 fő képviselő közül 6 fő az ülésen megjelent. 

Reményiné Dr.Németh Csilla polgármester köszönti a megjelenteket, és megállapítja, hogy az ülés határozatképes, mert a megválasztott 8 fő képviselő közül 5 fő az ülésen megjelent.

Reményiné dr.Németh Csilla Bár község polgármestere javaslatot tesz a napirendi pontokra, melyeket a jelenlevők az alábbiak szerint egyhangúlag elfogadnak:

1.) A körjegyzőség 2009.évi költségvetése

     Előterjesztők: polgármesterek

NAPIREND TÁRGYALÁSA

1.napirendi pont: Reményiné dr.Németh Csilla polgármester: A körjegyzőség költségvetésének írásos anyagát mindkét testület tagjai megkapták. A 2.oszlopon változtatást kíván, mert a megállapodás szerint is akkor lenne helyes a költségvetés. A köztisztviselők bérét, a kiküldetést, a papírárut, a továbbképzéseket mind a két önkormányzat maga fizeti. Az anyag elkészülte óta készíttetett egy másik tervezetet is, amely szerint Bár hozzájárulása több lenne, de garanciát és biztos számokat jelentene a bári képviselő-testületnek. Látni kívánja a bári hivatal létszámának megfelelően tervezett két bért. Mindezek mellett természetes, hogy Bár az adós és anyakönyvi feladatok ellátásának biztosítására a helyettesítés idejére a hozzájárulást biztosítja. De mindenképpen ragaszkodik a bári hivatal két létszámának megjelenítéséhez. Nem szeretné, ha egyszer csak „eltűnne” az egyik létszáma. A két tervezett bér és a helyettesítéshez történő hozzájárulás elszámolásával látható lesz, hogy a bári Önkormányzat mekkora összeget takarított meg a feladatok átszervezésével. 
Természetesen az adós és anyakönyvi feladatok miatti többlet dologi kiadást felvállalja Bár, de azt maga fogja megvásárolni (pl.papírárut, irodaszereket.)

Faller János: Át kell dolgozni az egészet és akkor elfogadhatják a testületek. 
Kolozsi Edit: A GYED-en lévő kolléga álláshelye „üres” Bár község részére, a felvett kolléga jogviszonya határozott időre szól, nem tűnhet el. A GYED-en lévő bérét betervezni nem lehet, mert akkor úgy tűnik, hogy a körjegyzőség engedélyezett létszáma eggyel több lesz. A dologi kiadásoknál a továbbképzéseknél csak azt tervezte, amely közösen fizetendő, mint pl. az adós, IMI-s képzések. 
Reményiné dr.Németh Csilla: Bárra két főállású személy volt a megállapodás, ezért 2 fő bérét akarja ott látni. 

Faller János polgármester: Létszám emelkedés nem lehet, mert akkor veszélybe kerül a létszámcsökkentés miatt igénybe vett prémium évek program finanszírozása. Erre megoldást kell keresni. A zárásnál, elszámolásnál látjuk majd, hogy mekkora összeget vállalt és mennyit fizet. Javasolja az eredeti tervezet elfogadását azzal, hogy a költségvetés módosításáig az érintettek utánajárnak annak, hogy a felvetettek alapján lehet-e a tervezést elvégezni. Javasolja – a felvetéseket szem előtt tartva – a körjegyzőség költségvetését elfogadásra.

Dunaszekcső Község Önkormányzatának Képviselő-testülete 8 szavazattal, 0 ellenszavazattal a következő határozatot hozta:

4/2009.(II.16.) Kt.számú határozat 

a Körjegyzőség költségvetéséről

A Képviselő-testület a Dunaszekcső-Bár Községek Körjegyzőségének költségvetését 29.898.089 Ft bevétellel és 29.898.089 Ft kiadással elfogadja. Dunaszekcső Község Önkormányzata a Körjegyzőség működéséhez 20.357.424 Ft önkormányzati hozzájárulást biztosít a 2009.évi költségvetése terhére.

Határidő: azonnal

Felelős: Faller János polgármester
Bár Községi Önkormányzat Képviselő-testülete 5 szavazattal 0 ellenszavazattal a következő határozatot hozta:

3/2009.(II.16.) Kt.számú határozat 

a Körjegyzőség költségvetéséről

A Képviselő-testület a Dunaszekcső-Bár Községek Körjegyzőségének költségvetését 29.898.089 Ft bevétellel és 29.898.089 Ft kiadással elfogadja. Bár Község Önkormányzata a Körjegyzőség működéséhez 3.478.265 Ft önkormányzati hozzájárulást biztosít a 2009.évi költségvetése terhére. 

Bár község Önkormányzata tudomásul veszi az 1 fős létszámcsökkentést, amely a dunaszekcsői hivatalt érinti, elfogadja a körjegyzőség engedélyezett 10 fős létszámát. A testület elfogadja a helyettesítési időszakra, határozott időre alkalmazott köztisztviselő kinevezését és dunaszekcsői hivatali foglalkoztatását azzal, hogy az csak és kizárólag a GYED-GYES idejére szólhat, illetve addig, amíg a jelenleg fizetésnélküli szabadságon lévő köztisztviselő nem jelzi visszatérési szándékát. A képviselő-testület ragaszkodik ahhoz, hogy a bári feladatellátást és ügyfélfogadást a helyettesítési időszak lejárta után továbbra is 2 fő köztisztviselő lássa el. 
Határidő: azonnal

Felelős: Reményiné Dr.Németh Csilla polgármester 
Faller János polgármester: Tájékoztatást szeretne adni a két testületnek, mert mindkét község érintett, arról, hogy részt vett – meghívás nélkül – ma egy megbeszélésen, ahol ismét az derült ki, hogy Magyarországon a Duna csak Bajáig tart. Báta, Dunaszekcső és Bár az árvízi védekezés tervezésében nem szerepel, mi egy fehér folt vagyunk. A Vízügyi Igazgatóság 1064 cm-ben határozta meg a nagyvízi meder határvonalát. Ha ezt felülvizsgálják és megváltoztatják, akkor várhatóan több ingatlanról leveszik a bejegyzést. 

A nyáron mérnökök jártak településeinken, munkájuk árvízi védvonalra tanulmányterv elkészítése volt. Ezeket a terveket várhatóan április-május hónapban fogjuk megkapni. E tervek alapján lehet majd elindulni az önkormányzatok részére kiírandó KEOP pályázaton, mert az állami tervezésből és megvalósításból mi kimaradtunk. Lehet majd a terveztetésre-engedélyeztetésre, és később a megvalósításra pályázni. Közösen kell gondolkodni, javasolja a közös projektet, a közös pályázat készíttetést. Közösen kell gondolkodni, és pedig előre kellene, de amíg a tanulmányterveket nem láttuk, egyenlőre nem lehet tenni semmit. Az biztos, hogy veszélyeztetett terület, és talán együtt elérhetünk eredményt. 
Arról is együtt kellene a két településnek gondolkodni, hogy mit lehet és kell tenni a DRV magas díjai ellen. 

Több napirend nem volt, az együttes ülést a polgármesterek berekesztették.

Kmf.

   Faller János
Reményiné Dr. Németh Csilla
Pest Éva

  polgármester
polgármester
körjegyző
